
Katastriüksuse piiride kinnitamine
ja maa ostueesõigusega erastamine

Narva linnas, Kose tn 14

OÜ NARVA EHITUSPROJEKT

Võttes aluseks Maakatastriseaduse § 20 lõike 5, Maareformi seaduse § 20 lõike 1; § 21 lõike 3 ja 5; § 22 lõike 1; § 221 lõike 1;  § 222 lõike 2; § 223 lõike 1, 5; § 23 lõike 1 ja 5; Maa ostueesõigusega erastamise korra (kinnitatud Vabariigi Valitsuse 06.11.1996.a. määrusega nr 267), plaani- või kaardimaterjali alusel katastriüksuse moodustamise korra (kinnitatud Vabariigi Valitsuse 29.04.1997.a. määrusega nr 88)   punkti 6  ja Kohaliku omavalitsuse korralduse seaduse § 30 lõike 1 punkti 3 ning lähtudes OÜ NARVA EHITUSPROJEKT (Viru Maakohtu  registriosakonnas registrikood (11002901, asukoht:     Tallinna mnt 34-145 Narva 21006) volitatud  isiku hr Anton Roor (isikukood 37907013719, elukoht: Narva linn) avaldusest ja Ida-Viru maavanema 14.12.2006.a korraldusest nr 1583 "Loa andmine välismaalastele ja Eesti eraõiguslikele juriidilistele isikutele maa ostueesõigusega erastamiseks"
1. Kinnitada katastriüksuse nr 18 piirid alusplaanil nr NARVA 34A maaüksuse asukoht Narva linn, Kose tn 14. Registreerida maaüksus maakatastris riigi nimele:

1.1. maaüksuse sihtotstarve on ärimaa (Ä);
1.2. maaüksuse pindala on 600 m2, sellest: ehitiste alune maa 360 m2.

2. Erastada ostueesõigusega maa OÜ-le NARVA EHITUSPROJEKT (Viru Maakohtu  registriosakonnas registrikood (11002901, asukoht:     Tallinna mnt 34-145 Narva 21006)
3. Erastatav maaüksus asub Narva linnas, Kose tn 14 ja on moodustatud olemasoleva plaani alusel. Erastataval maal asuv hoone kuulub Ehitisregistri andmetel 14.08.2009.a seisuga OÜ-le NARVA EHITUSPROJEKT.
4. Maa maksustamishind on 14.08.2008.a. koostatud ostueesõigusega erastatava maa maksustamishinna akti alusel 15 000 krooni. Maa ostu-müügihind on 15 000 krooni ja maa erastamise korraldaja kulud on   100 krooni.
5.  Ida-Viru Maavalitsuse erastamise eriarve number on 10552002775004 SEB Eesti Ühispanga kood 401, viitenumber 11112. Maa erastamise korraldaja kulud tasutakse Narva Linnavalitsuse Arhitektuuri- ja Linnaplaneerimise Ameti arvele 221023548292 Swedbank kood 767. Maa erastamise korraldaja kulud tuleb tasuda enne maa ostu-müügi lepingu vormistamist.

6.  Maa ostueesõigusega erastamisel on maa omanik kohustatud:

6.1. ehitiste renoveerimise ja uusehitiste rajamise kooskõlastama Narva Linnavalitsusega;

6.2. täitma Narva linna heakorra eeskirju;

6.3.1ubama kinnisasjal asuvate linnale ja kolmandatele isikutele kuuluvate liinide, trasside ja muude kommunikatsioonide takistamatut kasutamist, hooldamist ja rekonstrueerimist ning mitte kahjustama neid;

6.4.kolme kuu jooksul sõlmima maa ostu-müügilepingu ja asjaõiguslepingu ning hüpoteegi seadmise lepingu maa erastamise otsuse jõustumisest (s.o. Narva Linnavalitsuse korralduse kättesaamise päevast, üleandmisel allkirja vastu). Kui maa ostueesõigusega erastamise õigust omav isik ei sõlmi mõjuva põhjuseta ostu-müügilepingut nimetatud tähtaja jooksul, kaotab ta maa erastamise õiguse. Sellisel juhul jäetakse ehitise teenindamiseks vajalik maa riigi omandisse ja ehitise omaniku kasuks seatakse hoonestusõigus Vabariigi Valitsuse kehtestatud korras. 

7.  Korraldus jõustub seadusega sätestatud korras.

8. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemist.

